Άλαν Γκρέκοφ

Ο Άλαν Γκρέκοφ (Ζαντάρ της Κροατίας, 1 Απριλίου 1970), είναι Κροάτης πρώην διεθνής επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του πόιντ γκαρντ.

Σταδιοδρομία
Ο Γκρέκοφ ξεκίνησε την επαγγελματική του καριέρα σε ηλικία είκοσι ετών, υπογράφοντας συμβόλαιο με την ομάδα της ΚΚ Ζάνταρ, όπου παρέμεινε για τέσσερα χρόνια, με μεγαλύτερη επιτυχία την κατάκτηση της δεύτερης θέσης την σεζόν 1991-92.

Το 1994, μεταγράφηκε στην Τσιμπόνα Ζάγκρεμπ, με την οποία κατέκτησε τέσσερα πρωταθλήματα και δύο κύπελλα Κροατίας. Στην Τσιμπόνα παρέμεινε μέχρι το 1998.

Το 1998, υπέγραψε στην πολωνική Άνβιλ Βλότσλαβεκ και την επόμενη χρονιά παρέμεινε στην Πολωνία, κατακτώντας το πρωτάθλημα με την ομάδα της Σλασκ Βρότσλαβ.Alan Gregov | Saporta Cup (2000) | FIBA Europe

Την σεζόν 2000-01, επέστρεψε στην πατρίδα του και την ΚΚ Σπλιτ, ενώ το καλοκαίρι του 2001 συμφώνησε με την Προκόμ Τρεφλ, αγωνιζόμενος για τρίτη χρονιά στην καριέρα του στην Πολωνία.

Το 2002-03, φόρεσε την φανέλα του Άρη Θεσσαλονίκης, με τον οποίο αγωνίστηκε στον τελικό του κυπέλλου Ελλάδας.ΠΑΟ-ΑΡΗΣ 81-76 (2002-03) | AllAboutARIS.com Με 15 πόντους ήταν ο πρώτος σκόρερ των "κίτρινων", αλλά η ομάδα του ηττήθηκε με 81-76 από τον Παναθηναϊκό.Παναθηναϊκός-Άρης: Οι «μάχες» του παρελθόντος Την ίδια χρονιά, ο Άρης κατέκτησε το FIBA Champions Cup, χωρίς όμως ο Γκρέκοφ να έχει δικαίωμα συμμετοχής.Prokom Trefl - Aris BSA | FIBA Europe Champions Cup for Men

Μετά από ένα σύντομο πέρασμα από την Σλασκ Βρότσλαβ, ολοκλήρωσε την αγωνιστική του καριέρα στον Απόλλωνα Πάτρας το 2003-04.Alan Gregov profile | Game center | FIBA.com

 Εθνική ομάδα 
Αποτέλεσε σταθερό στέλεχος της κροατικής εθνικής ομάδας, κατακτώντας το ασημένιο μετάλλιο στους Ολυμπιακούς Αγώνες της Βαρκελώνης και τα χάλκινα μετάλλια στο Μουντομπάσκετ του 1994, και στα Ευρωμπάσκετ του 1993 και του 1995.1992 Croatia Men's Olympic Basketball | Basketball-Reference.comHome | European Championship for Men (1995) | FIBA EuropeHome | European Championship for Men (1993) | FIBA Europe

Τίτλοι

 Τσιμπόνα Ζάγκρεμπ 
 4x Πρωταθλήματα Κροατίας: (1995, 1996, 1997, 1998)
 2x Κύπελλα Κροατίας: (1995, 1996)

 Σλασκ Βρότσλαβ 
 1x Πρωτάθλημα Πολωνίας: (2000)

 Παραπομπές 

 Πηγές 
 Alan Gregov Player Profile, , Events Stats, Game Logs, Awards - RealGM
 Alan Gregov Olympic Stats | Basketball-Reference.com
 DraftExpressProfile: Alan Gregov, Stats, Comparisons, and Outlook

Κατηγορία:Κροάτες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Κροατίας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ζάνταρ
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Σπλιτ
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα